ಮಾಸ್ಕ್ ಬಳಕೆಯಿಂದ ಬಾಯಿಯಲ್ಲಿ ಹಲವು ಸಮಸ್ಯೆಗಳಾಗುತ್ತಿವೆ: ಎಚ್ಚರಿಸಿದ ದಂತ ವೈದ್ಯರು ಇತ್ತೀಚಿನ ದಿನಗಳಲ್ಲಿ ಮಾಸ್ಕ್ ಧಾರಣೆ ಕಡ್ಡಾಯ ಎಂಬಂತಾಗಿದೆ. ಮಾಸ್ಕ್ ಧರಿಸದೆ ಮನೆಯಿಂದ ಹೊರ ಬಿದ್ರೆ ದಂಡ ಕಟ್ಟಲು ಸಜ್ಜಾಗಿರಬೇಕು ಎಂಬ ಮಟ್ಟಿಗೆ ಮಾಸ್ಕ್ ಬಳಕೆ ಕಡ್ಡಾಯವಾಗಿ ಬಿಟ್ಟಿದೆ. ಜನ ಕೊರೊನಾ ಭೀತಿಯಿಂದ ಮಾಸ್ಕ್ ಧರಿಸದಿದ್ರೂ, ದುಬಾರಿ ದಂಡಕ್ಕೆ ಹೆದರಿ ಮಾಸ್ಕ್ ಧರಿಸುತ್ತಿದ್ದಾರೆ. ಇದರ ಜೊತೆ ಜೊತೆಗೆ ಮಾಸ್ಕ್ ಧರಿಸಿದ್ರೆ ನಮಗೆ ಉಸಿರಾಟದ ತೊಂದರೆಯಾಗುತ್ತಿದೆ ಎಂದು ಕೆಲವರು ದೂರುತ್ತಲೇ ಇದ್ದಾರೆ. ಇವೆಲ್ಲಾ ಮಾಸ್ಕ್ ಬಳಕೆಯ ಬಗ್ಗೆ ಈವರೆಗಿನ ಚರ್ಚೆಗಳು. ಇದೀಗ, ಸತತವಾಗಿ ಮಾಸ್ಕ್ ಬಳಕೆ ಮಾಡುವುದರಿಂದ ಉಂಟಾಗುವ ಬಾಯಿ ಮತ್ತು ಹಲ್ಲಿನ ಸಮಸ್ಯೆಯ ಬಗ್ಗೆ ದಂತ ವೈದ್ಯರು ಎಚ್ಚರಿಸಿದ್ದಾರೆ. ಪ್ರತಿನಿತ್ಯ ಹಲವು ಗಂಟೆಗಳ ಕಾಲ ಜನರು ಮಾಸ್ಕ್ ಧರಿಸುವುದರಿಂದ ಮೂಗಿನಿಂದ ಉಸಿರಾಡಲು ತೊಂದರೆಯಾಗುತ್ತದೆ. ಇದರಿಂದ ಜನ ಬಾಯಿಯಲ್ಲಿ ಉಸಿರಾಡುತ್ತಾರೆ. ಆಗ ಬಾಯಿಯಲ್ಲಿನ ಲಾವಾರಸ ಸಹಜವಾಗಿಯೇ ಕಡಿಮೆಯಾಗುತ್ತದೆ. ಲಾವಾರಸ ಕಡಿಮೆಯಾದರೆ ಬಾಯಿಯಲ್ಲಿ ಹೆಚ್ಚಿನ ಸಂಖ್ಯೆಯಲ್ಲಿ ಬ್ಯಾಕ್ಟೀರಿಯಾ ಉತ್ಪತ್ತಿಯಾಗುತ್ತವೆ ಇದರಿಂದ ಉಸಿರಾಡಿದಾಗಲೆಲ್ಲಾ ಬಾಯಿಯಲ್ಲಿ ದುರ್ವಾಸನೆ ಬರುತ್ತೆ. ಇದರ ಜೊತೆಗೆ ಕ್ಯಾವಿಟಿ, ಇನ್ಫ್ಲೇಮ್ಡ್ ಗಮ್ ಟಿಶ್ಯು, ಟೂತ್ ಡೀಕೆ ನಂತಹ ಸಮಸ್ಯೆಗಳು ಎದುರಾಗುತ್ತದೆ ಅನ್ನೋದು ವೈದ್ಯರ ಮಾತು. ದಿನಕ್ಕೆ ಎರಡು ಬಾರಿ ಹಲ್ಲು ಉಜ್ಜುವುದು, ಊಟದ ನಂತರ ಬಾಯಿ ತೊಳೆಯುವುದು, ಸಿಹಿ ಪದಾರ್ಥಗಳನ್ನು ಕಡಿಮೆ ಸೇವಿಸುವುದರಿಂದ ಈ ಸಮಸ್ಯೆಗಳಿಂದ ಮುಕ್ತಿ ಪಡೆಯಲು ಸಾಧ್ಯ ಎಂಬುದು ದಂತವೈದ್ಯರ ಸಲಹೆ.